b'\n_START_ARTICLE_\nPraktika\n_START_SECTION_\nGamybin\xc4\x97 praktika\n_START_PARAGRAPH_\nGamybin\xc4\x97s praktikos metu mokiniai, studentai gamyboje (pvz., gamyklose, dirbtuv\xc4\x97se ar kitose vietose pagal darbo pob\xc5\xabd\xc4\xaf) atlieka praktin\xc4\x99 veikl\xc4\x85 (kurios mokykloje mokosi kaip j\xc5\xb3 profesin\xc4\x97s veiklos), taiko i\xc5\xa1moktas speciali\xc4\x85sias teorines \xc5\xbeinias. \xc5\xa0is praktinis mokymas atliekamas, pvz., naudojant \xc4\xafvairias ma\xc5\xa1inas, \xc4\xafrang\xc4\x85, naudosimas b\xc5\xabsimame darbe. Darbo aplinka priklauso nuo mokymo srities specifikos (darbe kai kuriais atvejais gali b\xc5\xabti padidinto triuk\xc5\xa1mo lygis, purvas ar chemikalai ir kt.)._NEWLINE_Praktikai vadovauja gamybin\xc4\x97s praktikos vadovas. Jis organizuoja ir planuoja praktin\xc4\xaf mokym\xc4\x85, ai\xc5\xa1kina apie praktin\xc4\x99 veikl\xc4\x85, kuri\xc4\x85 turi mokiniai gamyboje taikydami \xc4\xafsisavintas teorines \xc5\xbeinias darbe, speciali\xc5\xb3j\xc5\xb3 dalyk\xc5\xb3, prakti\xc5\xa1kai demonstruoja atskiras darbo operacijas, taip pat kaip ir visumin\xc4\x99 veikl\xc4\x85\xc2\xa0\xe2\x80\x93 prie\xc5\xbei\xc5\xabri mokini\xc5\xb3 gamyboje darbin\xc4\x99 veikl\xc4\x85\xc2\xa0\xe2\x80\x93 surenka duomenis baigiamajam \xc4\xafvertinimui ir \xc4\xafteikia juos egzamin\xc5\xb3 komitetui mokyklos baigiamiesiems egzaminams\xc2\xa0\xe2\x80\x93 bendradarbiavimas su speciali\xc5\xb3j\xc5\xb3 dalyk\xc5\xb3 mokytojais\xc2\xa0\xe2\x80\x93 garantuoja saugumo reikalavim\xc5\xb3 laikym\xc4\x85si\xc2\xa0\xe2\x80\x93 prie\xc5\xbei\xc5\xabri ma\xc5\xa1inas, \xc4\xafrang\xc4\x85 ir kitas priemones, naudojamas praktiniam mokymui\xc2\xa0\xe2\x80\x93 registruoja reikiamus duomenis apie mokinius gamyboje, taip pat kaip ir duomenis apie vis\xc4\x85 praktin\xc4\xaf mokym\xc4\x85.\n_START_SECTION_\nPraktika u\xc5\xbesienyje\n_START_PARAGRAPH_\nPraktika u\xc5\xbesienyje\xc2\xa0\xe2\x80\x93 viena i\xc5\xa1 sta\xc5\xbeuo\xc4\x8di\xc5\xb3 u\xc5\xbesienyje form\xc5\xb3. Greta profesin\xc4\x97s patirties \xc4\xafgyjama tarpkult\xc5\xabrin\xc4\x97 patirtis, susipa\xc5\xbe\xc4\xafstama su svetima kult\xc5\xabra, valstybe, \xc5\xbemon\xc4\x97mis, pagilinamos kalb\xc5\xb3 \xc5\xbeinios. Praktika u\xc5\xbesienyje gali b\xc5\xabti kartu atliekama su kalbos kursais (pvz., \xe2\x80\x9eWorking-Holidays\xe2\x80\x9c, \xe2\x80\x9eWork Experience Programm\xe2\x80\x9c). Kaip main\xc5\xb3 program\xc4\x85 praktik\xc4\x85 u\xc5\xbesienyje organizuoja auk\xc5\xa1tosios mokyklos, remia ES. Esant oficialioms programoms, praktika finansuojama. Praktika Vokietijoje galima, pvz., pagal \xc4\xafvairias programas (DBU, DAAD, IPP, Mumert Stiftung etc.).'